ഗാന്ധി സാഗർ വന്യജീവി സങ്കേതം

ഗാന്ധി സാഗർ വന്യജീവി സങ്കേതം ഇന്ത്യയിലെ മധ്യപ്രദേശ് സംസ്ഥാനത്ത് മന്ദ്‌സൗർ, നിമാച്ച് ജില്ലകളുടെ വടക്കൻ അതിർത്തിയിൽ സ്ഥിതി ചെയ്യുന്ന ഒരു വന്യജീവി സങ്കേതമാണ്. ഇന്ത്യയിൽ രാജസ്ഥാൻ സംസ്ഥാനത്തോട് ചേർന്നുകിടക്കുന്ന ഈ വന്യജീവി സങ്കേതത്തിന് ഏകദേശം 368.62 ചതുരശ്ര കിലോമീറ്റർ (142.32 ചതുരശ്ര മൈൽ) വിസ്തൃതിയുണ്ട്. 1974-ൽ വിഭാവനം ചെയ്യപ്പെട്ട ഇതിലേയ്ക്ക് 1983-ൽ കൂടുതൽ പ്രദേശങ്ങൾ കൂട്ടിച്ചേർത്തിരിന്നു. വന്യജീവി സങ്കേതത്തിലൂടെ കടന്നുപോകുന്ന ചമ്പൽ നദി അതിനെ രണ്ട് ഭാഗങ്ങളായി തിരിയ്ക്കുന്നു. വന്യജീവി സങ്കേതത്തിൻറെ പടിഞ്ഞാറ് ഭാഗം നിമാച്ച് ജില്ലയിലും കിഴക്ക് ഭാഗം മന്ദ്‌സൂർ ജില്ലയിലുമാണ് സ്ഥിതിചെയ്യുന്നത്. ഖത്തിയാർ-ഗിർ വരണ്ട ഇലപൊഴിയും വനങ്ങളടങ്ങിയ പരിസ്ഥിതി മേഖലയിലാണ് ഇത്.

 അവലംബം 

വർഗ്ഗം:മധ്യപ്രദേശിലെ ദേശീയോദ്യാനങ്ങൾ